**Ա Մ Փ Ո Փ Ա Թ Ե Ր Թ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2003 ԹՎԱԿԱՆԻ ՓԵՏՐՎԱՐԻ 6-Ի N 138-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ»**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ**

**ՆԱԽԱԳԾԻ**

|  |  |
| --- | --- |
| **1. ՀՀ սննդամթերքի անվտանգության տեսչական մարմին** | 16.11.2021թ. |
| N 02/06.1/5/8745-2021 |
| Հայտնում ենք, որ «Հայաստանի Հանրապետության կառավարության 2003 թվականի փետրվարի 6-ի N 138-Ն որոշման մեջ փոփոխություններ և լրացումներ կատարելու մասին» Հայաստանի Հանրապետությանկառավարության **որոշման** նախագծի վերաբերյալ առաջարկություններ չկան: |  |
| **2. ՀՀ տարածքային կառավարման և ենթակառուցվածքների նախարարություն** | 22.11.2021թ.  |
| N ԳՍ/15.2/30102-2021 |
| Հայաստանի Հանրապետության կառավարության 2003 թվականի փետրվարի 6-ի ««Ագրոքիմիական ծառայություն» պետական ոչ առևտրային կազմակերպությունը վերանվանելու և գործառույթներ վերապահելու մասին» N 138-Ն որոշման հավելվածի մեջ փոփոխություններ և լրացումներ կատարելու մասին» Հայաստանի Հանրապետության կառավարության որոշման նախագծի վերաբերյալ ՀՀ տարածքային կառավարման և ենթակառուցվածքների նախարարությունը դիտողություն և առաջարկություն չունի: |  |
| **3. ՀՀ ֆինանսների նախարարություն** | 23.11.2021թ. |
| N 01/8-1/18989-2021 |
| Ձեր 10.11.2021թ. N 01/16607-2021 գրությամբ ներկայացված «Հայաստանի Հանրապետության կառավարության 2003 թվականի փետրվարի 6-ի N 138-Ն որոշման մեջ փոփոխություններ և լրացումներ կատարելու մասին ՀՀ կառավարության որոշման նախագծի (այսուհետ՝ Նախագիծ) վերաբերյալ հայտնում ենք հետևյալը.1. Նախագծով նախատեսվում է ընդլայնել «Գյուղատնտեսական ծառայությունների կենտրոն» ՊՈԱԿ-ի (այսուհետ՝ ՊՈԱԿ) գործունեության առարկան, որպես այդպիսին նախատեսելով՝ գյուղատնտեսության ոլորտում գիտություն-խորհրդատու-ֆերմեր շղթայի արդյունավետ համագործակցության ապահովումը, նորարարությունների ուսումնասիրությունը, տեղայնացումը, ծրագրերի մոնիթորինգների և տեղազննությունների իրականացումը: Արդյունքում նախատեսվում է ընդլայնել նաև ՊՈԱԿ-ի գործառույթները՝ հիմնավորելով, որ ներկայումս խորհրդատվական ծառայությունների մատուցումն իրականացվում է Էկոնոմիկայի նախարարության (այսուհետ՝ Նախարարություն) գյուղատնտեսական խորհրդատվության, նորարարությունների և մոնիթորինգի վարչության (այսուհետ՝ Վարչություն) կողմից, որը չի բխում **«Կառավարության կառուցվածքի և գործունեության մասին» ՀՀ օրենքի հավելվածի 15-րդ մասի պահանջից:** Սակայն պարզաբանման կարիք ունի ներկայացված հիմնավորումը, հաշվի առնելով, որ **«Կառավարության կառուցվածքի և գործունեության մասին» ՀՀ օրենքի հավելվածի 15-րդ մասի համաձայն Ն**ախարարությունը մշակում և իրականացնում է տնտեսության ճյուղերի գիտատեխնիկական ապահովման և խորհրդատվության ոլորտներում կառավարության քաղաքականությունը: | Ընդունվել է։ |
| 2. Նախագծի նպատակը հիմնավորվել է այն հանգամանքով, որ գյուղատնտեսական ծրագրերի մոնիթորինգի և խորհրդատվական ծառայությունների մատուցումը ՊՈԱԿ-ի կողմից կբացառի մեկ մարմնի կողմից ծրագրի մշակումը, իրականացումը և արդյունքների մոնիթորինգը: Վերջինիս հետ կապված պարզաբանման կարիք ունի, թե որ ծրագրերն են մոնիթորինգի և խորհրդատվության ենթարկվելու ՊՈԱԿ-ի կողմից, գյուղատնտեսության ոլորտի ծրագրերն ընդհանրապես, թե՞ գիտատեխնիկական ապահովման հետ կապված ծրագրերը: Այս կապակցությամբ հարկ է նշել, որ Նախարարության կողմից շրջանառվել է ՀՀ կառավարության համապատասխան որոշման նախագիծ, որով նախաձեռնվել է «Նորամուծության և ձեռներեցության ազգային կենտրոն» ՊՈԱԿ-ի վերակազմավորման և կատարելագործման գործընթացը՝ կարևորություն տալով գիտելիքահենք տնտեսության զարգացմանը, ձեռներեցության աջակցմանը և ներդրումների ներգրավմանը։ Այս պարագայում պարզաբանման կարիք ունի, թե ինչպես է համադրվելու նշված երկու ՊՈԱԿ-ների միաժամանակյա գործունեությունը, մասնավորապես ինչ սկզբունքով է իրականացվելու գործառույթների բաշխումը՝ հնարավոր կրկնողություններից խուսափելու նպատակով:Ընդ որում, հաշվի առնելով այն հանգամանքը, որ ՊՈԱԿ-ը Նախարարության ենթակայության է, ուստի Նախարարության կողմից մշակված և իրականացվող ծրագրերի մոնիթորինգի ու խորհրդատվության իրականացումը ՊՈԱԿ-ի կողմից ամենևին չի չեզոքացնում որպես հիմնավորում ներկայացված մեկ մարմնի կողմից ծրագրի մշակման, իրականացման և արդյունքների մոնիթորինգի հետ կապված ռիսկը: | Ընդունվել է։ |
| 3. Հիմնավորման համաձայն Նախագծի ընդունմամբ նախատեսվում է պետական բյուջեի ծախսերի ավելացում, առանց նշելու ծախսերի ավելացման հստակ պատճառը և չափը: Այս կապակցությամբ հարկ է նշել, եթե պետական բյուջեի ծախսերի ավելացումը ենթադրում է ՊՈԱԿ-ի հաստիքների ավելացում, ապա գտնում ենք նպատակահարմար դիտարկել այդ հաստիքները Վարչության թվով 101 հաստիքներից համալրելու տարբերակը՝ առանց ավելացնելու պետական բյուջեի ծախսերը:Ելնելով վերոգրյալից՝ գտնում ենք նպատակահարմար Նախագծի հետագա քննարկմանն անդրադառնալ համապատասխան հիմնավորումների առկայության պարագայում: Միաժամանակ, խմբագրական առումով առաջարկում ենք, Նախագծի 1-ին կետի 6-րդ ենթակետով լրացվող 13.2 և 13.3 ենթակետերը խմբագրել և միավորել մեկ ենթակետի մեջ, քանի որ դրանցով նախատեսված գործընթացներն ընդհանուր առմամբ հանդիսանում են մոնիթորինգի բաղկացուցիչներ: | Ընդունվել է։ |
| **4. ՀՀ ֆինանսների նախարարություն** | 14.12.2021թ. |
| N 01/8-1/20385-2021 |
| Ձեր 07.12.2021թ. N 01/18041-2021 գրությամբ ներկայացված «Հայաստանի Հանրապետության կառավարության 2003 թվականի փետրվարի 6-ի N 138-Ն որոշման մեջ փոփոխություններ և լրացումներ կատարելու մասին ՀՀ կառավարության որոշման նախագծի (այսուհետ՝ Նախագիծ) վերաբերյալ հայտնում ենք հետևյալը.1. Նախագծով նախատեսվում է ընդլայնել «Գյուղատնտեսական ծառայությունների կենտրոն» ՊՈԱԿ-ի (այսուհետ՝ ՊՈԱԿ) գործառույթները, համալրելով գյուղատնտեսական ծրագրերի մոնիթորինգի և խորհրդատվական ծառայությունների մատուցման գործառույթներով, արդյունքում ապահովելով գյուղատնտեսության ոլորտում գիտություն-խորհրդատու-ֆերմեր շղթայում ծառայությունների մատուցման առավել արդյունավետ և նպատակային կազմակերպումը: Նշված գործառույթներն ապահովելու նպատակով նախատեսվում է ՊՈԱԿ-ի հաստիքները համալրել ևս 59-ով: Հարկ է նշել, որ Նախագծի նախնական տարբերակի քննարկման ժամանակ մեր կողմից նպատակահարմար էր համարվել դիտարկել ՊՈԱԿ-ի լրացուցիչ հաստիքները Էկոնոմիկայի նախարարության գյուղատնտեսական խորհրդատվության, նորարարությունների և մոնիթորինգի վարչության (այսուհետ՝ Վարչություն) թվով 101 հաստիքներից համալրելու տարբերակը՝ առանց ավելացնելու պետական բյուջեի ծախսերը: Այս կապակցությամբ Նախագծի ամփոփաթերթում նշվել է, որ առաջարկն ընդունվել է, մինչդեռ Նախագծի ընդունման հիմնավորման (այսուհետ՝ Հիմնավորում) համաձայն ՊՈԱԿ-ի ավելացվող հաստիքներով պայմանավորված նախատեսվում է պետական բյուջեի ծախսերն ավելացնել 267.2 մլն դրամով, որից 171.4 մլն դրամը աշխատավարձի գծով: Այս կապակցությամբ, եթե Հիմնավորմամբ ներկայացված միաձուլումը (Հիմնավորումից պարզ չէ, թե ինչ միաձուլման մասին է խոսքը) ենթադրում է ՊՈԱԿ-ի և Վարչության միաձուլում, ապա կրկին պնդում ենք ՊՈԱԿ-ի հաստիքները Վարչության հաստիքներից համալրելու տարբերակը՝ դիտարկելով համալրվող հաստիքների, ինչպես նաև ներկայացված պահպանման ծախսերի ֆինանսավորումը Վարչության հաստիքների և պահպանման ծախսերի գծով պետական բյուջեով նախատեսված ծախսերի հաշվին իրականացնելու տարբերակը: Հակառակ դեպքում (եթե ՊՈԱԿ-ը և Վարչությունը չեն միաձուլվում) պարզաբանման կարիք ունի, թե ինչպես է համադրվելու ՊՈԱԿ-ի և Վարչության միաժամանակյա գործունեությունը, մասնավորապես ինչ սկզբունքով է իրականացվելու մոնիթորինգի և խորհրդատվական ծառայությունների մատուցման գործառույթների բաշխումը՝ հնարավոր կրկնություններից խուսափելու նպատակով:Հարկ է նշել նաև, որ համալրվող հաստիքների և պահպանման ծախսերի գծով ներկայացվել են միայն աշխատավարձի ֆոնդի և էներգետիկ ծառայությունների վերաբերյալ հաշվարկները: | Ընդունվել է։ |
| 2. Նախագծին կից ներկայացված հաշվարկների համաձայն նշված գումարի շրջանակներում նախատեսվում է ՊՈԱԿ-ի կազմում ստեղծել լրացուցիչ մեկ բաժին (58 հաստիք), ինչպես նաև ավելացնել տնօրենի տեղակալի ևս մեկ հաստիք, այն դեպքում, երբ ՊՈԱԿ-ի ներկայիս հաստիքների ընդհանուր թիվը (վարչակազմ և 5 բաժին) կազմում է 43՝ 100.6 մլն դրամ աշխատավարձի ֆոնդով: Ընդ որում նոր ստեղծվող բաժնում, ի տարբերություն ՊՈԱԿ-ի կազմում գործող մյուս բաժինների, բացի գլխավոր և ավագ մասնագետների հաստիքներից նախատեսվել են նաև մարզային 20 գլխավոր խորհրդատուի և մարզային 20 ավագ մասնագետի, ինչպես նաև մարզային համակարգողի 10 լրացուցիչ հաստիքներ: Ուստի անհրաժեշտ է ներկայացնել լրացուցիչ հիմնավորումներ վերջիններիս անհրաժեշտության և ՊՈԱԿ-ի գործող բաժինների համեմատ տարբերակված մոտեցում ցուցաբերելու պատճառների վերաբերյալ:Ելնելով վերոգրյալից՝ գտնում ենք նպատակահարմար Նախագծի հետագա քննարկմանն անդրադառնալ համապատասխան հիմնավորումների առկայության պարագայում: | Ընդունվել է։ |
| **5. ՀՀ Արդարադատության նախարարություն** | 13.09.2022թ. |
| N 01/27.1/40143-2022 |
| **ՊԵՏԱԿԱՆ ՓՈՐՁԱԳԻՏԱԿԱՆ ԵԶՐԱԿԱՑՈՒԹՅՈՒՆ****«Հայաստանի Հանրապետության կառավարության 2003 թվականի փետրվարի 6-ի N 138-Ն որոշման մեջ փոփոխություններ և լրացումներ կատարելու մասին» Հայաստանի Հանրապետության կառավարության որոշման նախագծի վերաբերյալ**1. «Հայաստանի Հանրապետության կառավարության 2003 թվականի փետրվարի 6-ի N 138-Ն որոշման մեջ փոփոխություններ և լրացումներ կատարելու մասին» Հայաստանի Հանրապետության կառավարության որոշման նախագծի (այսուհետ՝ Նախագիծ) նախաբանից անհրաժեշտ է հանել «Հայաստանի Հանրապետության» բառերը՝ հաշվի առնելով «Նորմատիվ իրավական ակտերի մասին» օրենքի 18-րդ հոդվածի 3-րդ մասի դրույթները, այն է՝ *օրենքի լրիվ անվանումը հիշատակելիս հետևյալ հաջորդականությամբ ներառվում են օրենքի վերնագիրը, օրենքի ընդունման տարին, ամիսը (տառերով), ամսաթիվը, հերթական համարը և «օրենք» բառը:* ***Օրենքի կրճատ անվանումը*** *հիշատակելիս դրանում նշվում է* ***օրենքի վերնագիրը:*** | Ընդունվել է։ |
| 2. Նախագծի 1-ին կետի 1-5-րդ ենթակետերից առաջարկում ենք հանել «Որոշման հավելվածի» բառերը՝ նկատի ունենալով, որ 1-ին կետում արդեն իսկ խոսքը գնում է որոշման հավելվածում փոփոխություններ և լրացումներ կատարելու մասին: Ըստ այդմ էլ՝ անհրաժեշտ կլինի Նախագծի 1-ին կետից հանել «(այսուհետ՝ Որոշում)» բառերը: | Ընդունվել է։ |
| 3. Նախագծի 1-ին կետի 3-րդ ենթակետով Հայաստանի Հանրապետության կառավարության 2003 թվականի փետրվարի 6-ի N 138-Ն որոշման (այսուհետ՝ Որոշում) հավելվածի 12-րդ կետում լրացվող 4-րդ ենթակետում «խթանել դրանց շտկումն» բառերն առաջարկում ենք փոխարինել «միջոցներ ձեռնարկել դրանք շտկելու ուղղությամբ» բառերով: | Ընդունվել է։ |
| 4.Հաշվի առնելով այն հանգամանքը, որ **Նախագծի** 1-ին կետի 5-րդ ենթակետով լրացվող 13.1-րդ ենթակետի (այսուհետ՝ 13.1-րդ ենթակետ) ինկորպորացման արդյունքում հիմնական իրավական ակտում (Որոշման հավելվածի 13-րդ կետում) կառաջանա բովանդակային անհամապատասխանություն՝ առաջարկում ենք **Նախագծի** 13.1-րդ ենթակետում «գյուղատնտեսական» բառից առաջ լրացնել «իրականացնում է» բառերը: | Ընդունվել է։ |
| **6․ ՀՀ վարչապետի աշխատակազմի ֆինանսատնտեսագիտական վարչություն** | 06․10․2022 |
| N 02/16.20/32691-2022 |
| **Ֆինանսատնտեսագիտական վարչության եզրակացություն Հայաստանի Հանրապետության կառավարության 2003 թվականի փետրվարի 6–ի N 138-Ն որոշման մեջ փոփոխություններ և լրացումներ կատարելու մասին**1. Համաձայն նախագծի հիմնավորման «Գյուղատնտեսական ծառայությունների կենտրոն» **ՊՈԱԿ-ում** նախատեսվում է 2022 թվականի սեպտեմբեր ամսից հաստիքների ավելացում՝ 25 հաստիքային միավոր, 32.416.8 մլն դրամ գումար, որն առաջարկվում է հատկացնել 1116 ծրագրի 11005 միջոցառմամբ ձեռք բերված տավարի ականջապիտակների համար նախատեսված գումարի տնտեսված միջոցներից, մինչդեռ նախագծի ամփոփաթերթում Ֆինանսների նախարարության կարծիքի շրջանակներում կարելի է ենթադրել, որ նախարարության քննարկմանն է ներկայացվել մեկ այլ տարբերակ, որտեղ ՊՈԱԿ-ի հաստիքները պետք է համալրել 59-ով, իսկ ավելացվող հաստիքներով պայմանավորված նախատեսվում է պետական բյուջեի ծախսերն ավելացնել 267.2 մլն դրամով, որից 171.4 մլն դրամը աշխատավարձի գծով: Հաշվի առնելով վերոգրյալը՝ խնդրում եմ որոշման նախագիծի նոր տարբերակը ևս մեկ անգամ համաձայնեցնել Ֆինանսների նախարարության հետ:
 | Ընդունվել է։ |
| 1. Առաջարկում ենք Նախագծի 1-ին կետի 5-րդ ենթակետով լրացվող 13.4-րդ ենթակետի «վարչական վիճակագրական հաշվետվություններ» և «վարչական վիճակագրական շտեմարաններ» հասկացությունները համապատասխանեցնել «Պաշտոնական վիճակագրության մասին» օրենքի 18-րդ հոդվածի կարգավորումներին:
 | Ընդունվել է։ |
| **7. ՀՀ ֆինանսների նախարարություն** | 14․10․2022 թ․ |
| N 01/8-1/17882-2022 |
| Ձեր 12.10.2022թ. N 01/16544-2022 գրությամբ ներկայացված «Հայաստանի Հանրապետության կառավարության 2003 թվականի փետրվարի 6-ի N 138-Ն որոշման մեջ փոփոխություններ և լրացումներ կատարելու մասին ՀՀ կառավարության որոշման նախագծի (այսուհետ` Նախագիծ) վերաբերյալ հայտնում ենք հետևյալը.Նախագծով նախատեսվում է ընդլայնել «Գյուղատնտեսական ծառայությունների կենտրոն» ՊՈԱԿ-ի (այսուհետ՝ ՊՈԱԿ) գործառույթները, համալրելով պետական օժանդակությամբ գյուղատնտեսական ծրագրերի մոնիթորինգի իրականացման գործառույթներով, արդյունքում առավել արդյունավետ և նպատակային կազմակերպելով ծառայությունների մատուցումը պետություն-մասնավոր շղթայում:Սակայն Նախագծին կից չեն ներկայացվել ՊՈԱԿ-ի կողմից մոնիթորինգի լրացուցիչ գործառույթի իրականացումն ապահովելու համար պահանջվող հնարավոր հաստիքների քանակը, անվանացանկը, յուրաքանչյուր հաստիքի կողմից իրականացվելիք գործառույթի նկարագրությունը, պահանջվող աշխատավարձի ֆոնդի չափը և ֆինանսավորման աղբյուրը:Բացի այդ.ա/ ՀՀ վարչապետ Նիկոլ Փաշինյանի մոտ 29.06.2022թ. կայացած 2023-2025թթ. ՄԺԾԾ-ի հարկաբյուջետային շրջանակների մասին խորհրդակցության ընթացքում ձեռք է բերվել պայմանավորվածություն ՊՈԱԿ-ների աշխատավարձերի բարձրացման և հաստիքների քանակի ավելացման հարցին անդրադառնալ յուրաքանչյուր ՊՈԱԿ-ի մասով համապատասխան հիմնավորված փաստարկների առկայության պարագայում՝ փոխվարչապետերի մոտ անհատական քննարկում կազմակերպելու տարբերակով,բ/ ՀՀ փոխվարչապետ Մհեր Գրիգորյանի մոտ 13.09.2022թ. կայացած ՀՀ էկոնոմիկայի նախարարության 2023թ. պետական բյուջեի հայտով առկա խնդիրների մասին խորհրդակցության արձանագրության 1-ին կետի 3-րդ ենթակետով էկոնոմիկայի նախարարին հանձնարարվել էր «Գյուղատնտեսական ծառայությունների կենտրոն» ՊՈԱԿ-ի աշխատակիցների աշխատավարձի 15% և հաստիքների ավելացման հարցը քննարկել ՀՀ փոխվարչապետ Համբարձում Մաթևոսյանի մոտ և համաձայնության առկայության դեպքում տեղեկացնել ՀՀ ֆինանսների նախարարությանը ՀՀ 2023թ. պետական բյուջեի նախագիծը լրամշակելու համար:Վերոգրյալի կապակցությամբ Ձեր կողմից (11.10.2022թ. N 01/16145-2022 գրություն) ներկայացվել է, որ ՊՈԱԿ-ի աշխատակիցների աշխատավարձի 15% և թվով 30 հաստիքների ավելացման հարցը դեռևս գտնվում է քննարկման փուլում։ | Չի ընդունվել։Քանի որ սույն նախագիծը մշակվել է «Պետական ոչ առևտրային կազմակերպությունների մասին» ՀՀ օրենքի 11–րդ հոդվածի 2–րդ մասի դրույթների համաձայն։ Ուստի, նախագծի և դրա հիմնավորման մեջ մոնիթորինգի և տեղազննության իրականացման համար հաստիքների քանակի, անվանացանկի վերաբերյալ դրույթի կամ տեղեկատվության տրամադրան անհրաժեշտությունը նպատակահարմար չէ, քանի որ բացակայում է իրավական հիմքը։ Միաժամանակ հայտնում եմ, որ 1022 ծրագրի 11002 միջոցառման 2023 թվականի բյուջետային հայտը քննարկելիս, անհրաժեշտության դեպքում այն կլրամշակվի և կներկայացվի ՀՀ ֆինանսների նախարարությանը։ |